stanford-oval/wikipedia huggingface dataset:
Yritysmarkkinointi
Yritys- ja kuluttajamarkkinoinnin eroja

Työssään hankintapäätöksiä tekevä ammattiostaja tekee päätöksiään eri tavoin kuin yksityinen kuluttaja, eikä useinkaan yksin vaan osana työryhmää. Mitä suurempi hankinta yrityksessä on kyseessä – vaikkapa uusi paperikone – sitä useampia henkilöitä päätöksen valmisteluun ja tekemiseen osallistuu ja sitä pidempi ostopäätösprosessi on.
Philip Kotler jakaa tuotantohyödykkeiden ostajat roolinsa mukaan viiteen ryhmään, joista henkilö voi kuulua useampaankin eri hankinnoissa ja hankintaprosessien eri vaiheissa:
käyttäjät ovat organisaation jäseniä, jotka käyttävät hankittua tavaraa tai palvelua, esimerkkinä hankittavan pakettiauton kuljettajat;
vaikuttajat ovat mukana laatimassa tuotteen ostokriteerejä ja toimittavat muille informaatiota tuotteesta. Tekniset asiantuntijat ovat tyypillisiä vaikuttajia;
ostajilla on tehtävänä valikoida mahdollisia toimittajia, oikeus neuvotella ja tehdä ostosopimus sekä järjestellä maksu- ja sopimusehdot;
päättäjät ovat standardituotteissa ja toistuvissa hankinnoissa usein samoja kuin ostajat, mutta suurissa investoinneissa lopullisia päättäjiä ovat ylimmän johdon edustajat;
portinvartijat sääntelevät informaation kulkua ostoprosessissa. Esimerkiksi yrityksen ostopäällikkö voi estää myyjää tapaamasta suoraan käyttäjiä tai päättäjiä.
Yritykseen tehtävän hankinnan ostoprosessi on järkiperäisempi kuin kulutushyödykkeen hankinta. Siinä missä kuluttaja poimii marketista wc-paperipaketin enempiä ajattelematta, hotelliketjun ostaja määrittelee varsin tarkasti wc-paperin tekniset ja laadulliset ominaisuudet ja kilpailuttaa sitten useita paperitoimittajia pyytämällä heiltä tarjouksia tällaisista paperilaaduista.
Yritykset pyrkivät usein pitkäaikaisiin ja isoihin toimitussopimuksiin tavarantoimittajiensa ja yrityspalveluiden tarjoajien kanssa. Hotelliketju pyrkiikin itse asiassa wc-paperin ison kertatilauksen sijasta kaikkien sen toiminnassa tarvittavien pehmopaperien – wc-paperit, keittiöpyyhkeet, käsipyyhkeet, laudeliinat jne. – pitkäaikaiseen toimitussopimukseen yhden tavarantoimittajan kanssa. Näin yritysmarkkinoinnissa asiakassuhteet muodostuvat pidemmiksi ja asiakasuskollisuus samalla paremmaksi kuin kuluttajamarkkinoinnissa. Tavarantoimittajan vaihtamiseen sisältyy sitä suurempia riskejä, mitä merkittävämpi asema tuotteella on yrityksen oman tuotteen laadun ja tuotemerkin mielikuvan ylläpitämisessä.
Yritysmarkkinoinnissa kohderyhmä on yleensä paljon pienempi kuin kuluttajamarkkinoinnissa. Miljoonille kuluttajille wc-paperia mainostetaan tehokkaimmin esimerkiksi televisiossa, kun taas hotelliketjujen pehmopaperiostoksista vastaavia henkilöitä on koko Suomessa ehkä vain muutamia kymmeniä, jotka kaikki voidaan tavoittaa kohtuullisin kustannuksin jopa henkilökohtaisella myyntityöllä. Hieman suuremmat, muutamien tuhansien henkilöiden kohderyhmät, kuten yksittäisten perhehotellien hankinnoista vastaavat, voidaan tavoittaa esimerkiksi ilmoittelulla hotelli- ja ravintola-alan ammattilehdissä.
Yritysmarkkinoinnissa käytettyjä markkinointikeinoja

Yritysmarkkinoinnissa käytetään usein asiakasta kouluttavia markkinointikeinoja kuten sisältömarkkinointia (blogeja, e-kirjoja, tutkimuksia jne.) tapahtumia, messuja, webinaareja ja muita markkinointikeinoja, joilla voidaan vaikuttaa suoraan koko päätöksentekoyksikköön. Yritysmarkkinoinnissa päätöksentekoyksikkö voi olla laaja ja usein päätöksen aikaansaaminen vaatii kaikkien päättäjien vakuuttamista. Oikeiden markkinointikeinojen valinta perustuu pitkälti yrityksen tuotteeseen tai palveluun. Mikäli palvelu on heikosti tuotteistettua ja räätälöitävää asiantuntijapalvelua tulee asiakasta kouluttaa sisältömarkkinoinnin keinoin, jotta asiakas ymmärtää mitä on ostamassa. Toisaalta, jos tuote tai palvelu on hyvin tuotteistettu ja helposti ymmärrettävissä on mahdollista markkinoida myös vahvasti mediamarkkinoinnin eli mainonnan keinoja käyttäen.
Kirjallisuutta

Hertzen, Pirjo von: Brändi yritysmarkkinoinnissa. Talentum, 2006. ISBN 952-14-1031-0
Kananen, Risto: Digitaalinen B2B-markkinointi : miten yritys onnistuu digimarkkinoinnin ja sosiaalisen median yritysmarkkinoinnissa? Jyväskylän ammattikorkeakoulu, 2019. ISBN 978-951-830-518-0
Käännös suomeksi
Mūmin (vuoden 1969 sarja)

| Mūmin |
| --- | --- |
ムーミン   (Moomin)
Genre: fantasia 
TV-anime
Ohjaaja: Masaaki Osumi (jaksot 1–26) Rintaro (jaksot 27–65)
Studio: Tokyo Movie Shinsha (jaksot 1–26) Mushi Productions (jaksot 27–65)
Lähetyskanavat:  Fuji TV  ARD  BBC
Alkuperäinen lähetyskierros: 5. lokakuuta 1969 – 27. joulukuuta 1970
Jaksojen määrä: 65 
Mūmin (Muumi)  on japanilainen animaatiosarja vuodelta 1969. Sarja perustuu löyhästi Tove Janssonin kirjoihin. Jansson ei pitänyt sarjasta, koska se perustui hänen kirjoihinsa hyvin vähäisesti. Sarjassa esimerkiksi oli autoja. Muumeilla oli usein myös rahaa, ja sarjassa nähtiin juopottelua ja väkivaltaa. Lisäksi hahmojen nimet ja heidän ulkomuotonsa poikkesivat Janssonin kirjoista. Sarja oli suunnattu ensisijaisesti aikuisille eikä lapsille. Sarjaa ei ole esitetty Suomessa. Vuonna 1972 ilmestyi sarjan jatko-osa Shin Mūmin.
Mūmin-sarja muistetaan nykyään myös siitä, että arvostettu animaatio-ohjaaja Hayao Miyazaki työskenteli uransa alkuaikoina sarjassa animaattorina.
Hahmot

Muumipeikko on Niiskuneidin ystävä.
Niiskuneidillä on vaaleanpunaiset hiukset ja keltainen rusetti.
Pikku Myy on pieni tyttö, jolla on keltainen mekko, punaiset kengät, ruskeat hiukset ja punainen rusetti.
Nuuskamuikkunen on mies, jolla on keltainen paita, punainen rusetti, ruskea hattu ja mustat kengät.
Niisku on Niiskuneidin veli, jolla on kultainen tukka, ja on hyvä auton ajamisessa.
Muumimammalla punavalkoraitainen essu.
Muumipapalla on musta silinterihattu päässä.
Nipsu on ruskea eläin, joka on Muumipeikon ystävä.
Tiuhti ja Viuhti ovat kaksosia, jotka esiintyät jaksoissa 10 ja 11.
Poliisimestari on poliisi, jolla on siniset vaatteet ja ruskeat hiukset.
Hemulilla on tummansininen hame.
Piisamirotta on ruskea filosofi, joka on ensimäisessä jaksossa Silinterin salaisuus.
Mymmeli on Pikku Myyn äiti, jolla on vihreät hiukset, valkoinen paita ja punainen kaulus.
Mörkö on hirviö, joka esiintyy neljännessä jaksossa Missä on ihana kevät?.
Aiheesta muualla

Mūmin ANN:n sivuilla
Muumibrändi Japanissa (Arkistoitu – Internet Archive) Eija Niskanen, Tove Jansson -seura (2010)
Muumi-animaatiot: Mūmin (1969-1970) & Shin Mūmin (1972)
Muumit
| --- | --- |
Hahmot:  Muumipeikko  Muumimamma  Muumipappa  Nuuskamuikkunen  Pikku Myy  Nipsu  Niiskuneiti  Niisku  Haisuli  Hattivatit  Mörkö  Hemuli  Vilijonkka  Mymmeli  Noita  Aliisa  Tuu-tikki  Surku  Poliisimestari  Tiuhti ja Viuhti  Piisamirotta  Hosuli  Juksu  Fredrikson 
Paikat:  Muumilaakso  Muumitalo 
Kirjat:  Muumit ja suuri tuhotulva  Muumipeikko ja pyrstötähti  Taikurin hattu  Muumipapan urotyöt  Vaarallinen juhannus  Taikatalvi  Näkymätön lapsi ja muita kertomuksia  Muumipappa ja meri  Muumilaakson marraskuu 
Kuvakirjat:  Kuinkas sitten kävikään?  Kuka lohduttaisi Nyytiä?  Vaarallinen matka  Outo vieras Muumitalossa 
Televisiosarjat:  Die Muminfamilie (1959) jaksot  Muumipeikko (1969) jaksot  Mūmin (1969) jaksot  Shin Mūmin (1972) jaksot  Mumindalen (1973) jaksot  Muumien maailma (1978) jaksot  Muumilaakson tarinoita (1990) hahmot  jaksot  Muumilaakso (2019) hahmot  jaksot 
Elokuvat:  Muumipeikko ja pyrstötähti (1992)  Muumi ja vaarallinen juhannus (2008)  Muumi ja punainen pyrstötähti (2010)  Muumit Rivieralla (2014)  Muumien taikatalvi (2017)  Muumipeikko ja pyrstötähti (2021)  Muumipapan urotyöt – Erään nuoren Muumin seikkailut (2021) 
Lyhytelokuvat:  Kuka lohduttaisi Nyytiä?  Kuinkas sitten kävikään? 
Sarjakuva: Muumipeikko (sarjakuva)
Videopelit:  Muumit piilosilla  Muumit meren aalloilla  Suuri Muumijuhla  Muumit ja Taikurin hattu  Muumit ja Näkymätön lapsi  Moomin’s Tale  Muumit ja Taikatalvi  Muumit ja Taikalamppu  Muumipappa kalassa  Muumit ja Salaperäiset huudot  Muumit ja Suuri syysjuhla  Nuuskamuikkunen – Muumilaakson melodia 
Lautapelit:  Muumien hillojahti  Muumien purnukkajahti  Muumipeli 
Muuta:  Muumimaailma  Muumimuseo  muumimuki  Luettelo Muumimukeista
Joséphine Pagnier

| Joséphine Pagnier |
| --- | --- |

Henkilötiedot
Syntynyt: 4. kesäkuuta 2002 (ikä 22)
Mäkihyppääjä
Suksimerkki:  Fischer
Maailmancup
Kaudet:  2018−
Voitot:  2
Palkintokorokkeella:  4
 Tietolaatikko päivitetty 15. joulukuuta 2023 
Joséphine Pagnier (s. 4. kesäkuuta 2002) on ranskalainen mäkihyppääjä.
Pagnier kilpaili arvokilpailuissa ensimmäisen kerran Seefeldin MM-kilpailuissa 2019 ollen joukkuekilpailussa seitsemäs ja normaalimäessä 31:s. Oberstdorfin MM-kilpailuissa 2021 hän sijoittui normaalimäessä 16:nneksi ja suurmäessä 22:nneksi. Pekingin olympialaisissa 2022 hän sijoittui normaalimäessä yhdenneksitoista. Planican MM-kilpailuissa 2023 hän sijoittui joukkuekilpailussa seitsemänneksi, normaalimäessä kolmanneksitoista ja suurmäessä neljänneksitoista. Trondheimin MM-kilpailuissa 2025 hän oli normaalimäessä kahdestoista.
Pagnier kilpaili Mäkihypyn maailmancupissa Prémanonissa joulukuussa 2018 sijoittuen heti maailmancupin pisteille ollen 30:s. Ensimmäistä kertaa kymmenen parhaan joukkoon Hinzenbachissa helmikuussa 2021 ollen seitsemäs. Hän sijoittui ensimmäisen kerran palkintokorokkeelle samalla paikkakunnalla seuraavan vuoden helmikuussa oltuaan kolmas. Kaudella 2023−2024 Pagnier sijoittui kauden ensimmäisessä kilpailussa Lillehammerissa toiseksi ja voitti toisen kilpailun. Hän voitti myös Engelbergin ensimmäisen kilpailun kaksi viikkoa myöhemmin. Maailmancupin kokonaiskilpailussa hän oli seitsemäs.
Zuzana Dolinková

| Zuzana Dolinková |
| --- | --- |
 Dolinková vuonna 2023.
Slovakian terveysministeri
 25.10.2023–10.10.2024  
Presidentti:  Zuzana Čaputová
Pääministeri:  Robert Fico
Edeltäjä:  Michal Palkovič
Seuraaja:  Kamil Šaško
Henkilötiedot
Syntynyt: 20. tammikuuta 1983 (ikä 42) Topoľčany, Tšekkoslovakia
Kansalaisuus:  slovakia
Tiedot
Puolue:  HLAS–SD
Muut puolueet:  Hyvä valinta (entinen)
Zuzana Dolinková (o.s. Jankejová, s. 20. tammikuuta 1983 Topoľčany, Tšekkoslovakia) on slovakialainen poliitikko, asianajaja ja yrittäjä. Hän toimi maansa terveysministerinä Ficon neljännessä hallistuksessa lokakuusta 2023 lokakuuhun 2024. Dolinková toimii yhtenä HLAS – sociálna demokracia -puolueen varapuheenjohtajista.
Elämä

Dolinková syntyi nykyiseen Keski-Slovakiaan kuuluvassa Topoľčanyn kaupungissa vuonna 1983. Hän muutti Bratislavaan opiskelemaan oikeustiedettä, josta hän valmistui vuonna 2009.
Valmistumisensa jälkeen Dolinková työskenteli asianajajana. Vuonna 2015 hän siirtyi johtamaan yksityisten lääkintäpalveluidentarjoajien liittoa (Zväz ambulantných poskytovateľov).
Vuoden 2020 parlamenttivaaleihin Dolinková osallistui pienen Hyvä valinta (Dobrá voľba) -puolueen listalta, mutta ei päässyt parlamenttiin puolueen äänisaaliin jäätyä äänikynnyksen alle. Seuraavana vuonna hän erosi työpaikaltaan. Hyvä valinta sulautui HLAS–SD -puolueeseen ja Dolinková valittiin sen varapuheenjohtajaksi kesäkuussa 2021.
Elämä > Ministerikausi

Syskyn 2023 parlamenttivaalien jälkeen Hlas liittyi Robert Ficon muodostamaan hallitukseen. Dolinková nimettiin Slovakian terveysministeriksi 25. lokakuuta. Edeltävänä vuonna hän oli väittänyt ettei suostuisi samaan hallitukseen entisen valtapuolue Smerin kanssa, josta nyt oli tullut pääministeripuolue.
Ministerin virkansa ensimmäisinä kuukausina Dolinková vaihtoi usean sairaalan ja terveysinstituutin johtajan, mitä opposition edustajat kritisoivat läpinäkyvyyden ja viestinnän puutteesta. Kevään 2024 presidentinvaaleissa Dolinková tuki puoluetoveriansa Peter Pellegriniä perumalla sukupuolenvaihdosta helpottaneen asetuksen juuri ennen vaalipäivää. Tämä auttoi Pellegriniä saamaan puolelleen konservatiivisia äänestäjiä.
Dolinková ajautui konfliktiin pääministeri Ficon kanssa liittyen hallituksen säästöpakettiin. Hänen johtamansa terveysministeriö joutui säästötoimenpiteiden kohteeksi, mitä Dolinková ja Slovakian oppositio kritisoivat. Dolinková erosi ministerin asemastaan 10. lokakuuta 2024, minkä jälkeen tehtävävään nimettiin Kamil Šaško.
Aiheesta muualla

Kuvia tai muita tiedostoja aiheesta Zuzana Dolinková Wikimedia Commonsissa
Dolinkován esittely Slovakian terveysministeriön sivustolla
Dolinkován blogi Hlasin kotisivuilla
Sanna-Kaisa Tanskanen

| Sanna-Kaisa Tanskanen> Henkilötiedot |
| --- | --- |
Syntynyt: 10. tammikuuta 1965 (ikä 60) Tampere
Kansalaisuus:  Suomi
Ammatti:  englannin kielen professori
Koulutus ja ura
Tutkinnot:  Turun yliopisto (FM 1990, FL 1995, FT 2000)
Instituutti:  Helsingin yliopisto
Tutkimusalue:  Englanti ja englantilainen filologia
Aiheesta muualla
Kotisivu
Sanna-Kaisa Tanskanen (s. 10. tammikuuta 1965 Tampere) on suomalainen kielentutkija. Tutkimustyössään hän on paneutunut erityisesti englanninkieliseen suulliseen, kirjoitettuun ja digitaaliseen diskurssiin ja vuorovaikutukseen. Hän on toiminut Helsingin yliopiston englannin kielen professorina vuodesta 2015.
Tanskanen valmistui ylioppilaaksi Tampereen lyseon lukiosta (Rellu) vuonna 1984. Hän opiskeli Turun yliopistossa, ja valmistui sieltä filosofian maisteriksi 1990, lisensiaatiksi 1995 ja tohtoriksi 2000. Hänen englanninkielinen väitöskirjansa (2000) oli otsikoitu Collaborating towards coherence : lexical cohesion across spoken and written discourse in English. Hän on ollut Turun yliopiston englannin kielen diskurssintutkimuksen dosentti vuodesta 2005.
Tanskanen työskenteli Turun yliopiston englantilaisen filologian oppiaineessa assistenttina, tohtoriassistenttina ja yliopistonlehtorina vuosina 1990–2009. Hän on ollut Suomen Akatemian tutkija 1992–1995 ja 1996–1999 sekä tutkijatohtori 2004–2007. Hänen tutkijavierailunsa ovat suuntautuneet Liverpoolin yliopistoon (1997), Kalifornian yliopistoon (UCLA Los Angeles; 2001–2002) ja Cambridgen yliopistoon (2005–2006).
Tanskanen on ollut vuodesta 2017 Suomalaisen Tiedeakatemian jäsen.
Teoksia

(osa)
Sanna-Kaisa Tanskanen: Collaborating towards coherence : lexical cohesion across spoken and written discourse in English.  (Väitöskirja Turun yliopistolle)  Turku:  omakustanne, 2000.  (englanniksi) julk. Benjamin 2006 ISBN 90-272-5389-7
Sanna-Kaisa Tanskanen: Collaborating towards coherence : lexical cohesion in English discourse.  (Julkaistu sarjassa Pragmatics & beyond new series ; Volume 146)  Amsterdam ; Philadelphia:  John Benjamins, benjamins.com, 2006.  ISBN 90-272-5389-7  (englanniksi)
Terttu Nevalainen & Sanna-Kaisa Tanskanen: Letter Writing.  Amsterdam ; Philadelphia:  John Benjamins, benjamins.com, 2007.  ISBN 9789027222312  (englanniksi), ISBN 9789027293008 (pdf)
Matti Peikola, Janne Skaffari & Sanna-Kaisa Tanskanen: Instructional Writing in English. Studies in honour of Risto Hiltunen.  Amsterdam ; Philadelphia:  John Benjamins, benjamins.com, 2009.  ISBN 9789027254245  (englanniksi), ISBN 9789027290489 (pdf)
Sanna-Kaisa Tanskanen, Marja-Liisa Helasvuo, Marjut Johansson & Mia Raitaniemi (eds): Discourses in Interaction.  Amsterdam ; Philadelphia:  John Benjamins, benjamins.com, 2010.  ISBN 9789027256072  (englanniksi), ISBN 9789027287496 (pdf)
Marja-Liisa Helasvuo, Marjut Johansson ja Sanna-Kaisa Tanskanen (toim.): Kieli verkossa : näkökulmia digitaaliseen vuorovaikutukseen.  SKS, 2014.  ISBN 978-952-222-585-6
Aiheesta muualla

Sanna-Kaisa Tanskanen (englanniksi) (linkedin.com)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Suomi (KANTO)  Yhdysvallat  Tšekki  Alankomaat 
Muut:  IdRef
Soufiane El Bakkali

| Mitalit | Mitalit | Mitalit |  |
| --- | --- | --- | --- |
|  Soufiane El Bakkali |  Soufiane El Bakkali |  Soufiane El Bakkali |  |
Maa:   Marokko
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 3 000 m ej |  |
|  Kultaa | Pariisi 2024 | 3 000 m ej |  |
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 3 000 m ej |  |
|  Kultaa | Budapest 2023 | 3 000 m ej |  |
|  Hopeaa | Lontoo 2017 | 3 000 m ej |  |
|  Pronssia | Doha 2019 | 3 000 m ej |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Århus 2019 | sekaviesti |  |
| Afrikan kisat  | Afrikan kisat  | Afrikan kisat  |  |
|  Pronssia | Rabat 2019 | 3 000 m ej |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Asaba 2018 | 3 000 m ej |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Tarragona 2018 | 3 000 m ej |  |
Soufiane El Bakkali (s. 7. tammikuuta 1996) on marokkolainen yleisurheilija, joka kilpailee 3 000 metrin estejuoksussa.
El Bakkali voitti vuonna 2021 järjestetyissä Tokion olympialaisissa kultaa 3 000 metrin estejuoksussa ajalla 8.08,90. Hän uusi kultamitalinsa Pariisin olympialaisissa 2024 ajalla 8.06,05. Rion kesäolympialaisissa 2016 hän sijoittui neljänneksi. Hän voitti estejuoksun maailmanmestaruuden Eugenessa 2022 ajalla 8.25,13 ja Budapestissa 2023 ajalla 8.03,53. Lontoon MM-kilpailuissa 2017 El Bakkali saavutti hopeamitalin ajalla 8.14,49 ja Dohan MM-kilpailuissa 2019 pronssimitalin ajalla 8.03,76. Maastojuoksun MM-kilpailuissa hän saavutti sekaviestissä hopeaa Århusissa 2019. Alle 20-vuotiaiden MM-kilpailuissa hän oli 3 000 metrin estejuoksussa neljäs Eugenessa 2014.
El Bakkali saavutti 3 000 metrin estejuoksussa 2018 kultaa Välimeren kisoissa ja hopeaa Afrikan-mestaruuskilpailuissa sekä 2019 pronssia Afrikan kisoissa.
El Bakkali on voittanut urallaan kahdeksantoista Timanttiliigan osakilpailua. El Bakkalin ennätys 3 000 metrin estejuokussa on 7.56,68. Ennätyksensä hän juoksi Rabatissa 28. toukokuuta 2023. Hän teki 2 000 metrin estejuoksun Afrikan ennätyksen 5.14,06 Zagrebissa syyskuussa 2022.
Tampereen seudun linja-autoliikenne

Vuonna 2002 valmistunut Lahti Scala Scania L94UB -bussi Tampereen Keskustorilla.
Tampereen seudun linja-autoliikenne on Tampereen seudun joukkoliikenteen linja-autoilla liikennöitävää paikallisliikennettä. Linja-autoliikenne kattaa Tampereen seudun eli Tampereen, Nokian, Ylöjärven, Kangasalan, Lempäälän, Pirkkalan, Oriveden ja Vesilahden sekä osittain myös Hämeenkyrön ja Valkeakosken sisäisen liikenteen sekä näiden kuntien rajat ylittävän seutuliikenteen.
Tampereella linja-autoreiteissä on suosittu kaupungin rakenteen takia länsi-itäsuuntaisia heilurilinjoja, jotka ajavat keskustan läpi. Näin ollen vain muutamat linjat päättyvät keskustaan. Merkittävimpien keskustaan päättyvien linjojen pääteasema on yleensä Keskustorin bussiterminaalissa, muiden linjojen päätepysäkkejä on esimerkiksi Pyynikintorilla ja Sorin aukiolla. Keskustassa liikenne painottuu voimakkaasti Hämeenkadulle, joka on koko pituudeltaan joukkoliikennekatu. Tärkeimpiä linjoja ovat runkolinjat, jotka on numeroitu linjoiksi 1–10.
Kalusto

Kilpailutetussa liikenteessä käytetään pääasiassa telilinja-autoja, joihin mahtuu mahdollisimman paljon matkustajia. Viimeiset iäkkäät nivelautot poistettiin käytöstä vuonna 2014 heikon talvikestävyyden ja korkeiden ylläpitokulujen takia. Nivelautoissa on lisäksi vähemmän istumapaikkoja kuin telilinja-autossa. TKL:n käytössä on kaksi hybridibussia.
Tampereen seudun joukkoliikenne sai 26 uutta sähkölinja-autoa kesällä 2022, kun Pohjolan Liikenne aloittu liikenteen linjoilla 5 ja 10, sekä Teiskon suunnan linjoilla. Nykyisin Pohjolan Liikenne liikennöi myös linjalla 18. Sähköbussit valmistaa Yutong.
Vuosina 2016–2021 Tampereen seudun joukkoliikenteessä liikennöi neljä sähköbussia viiden vuoden leasingsopimuksella. Solariksen valmistamia sähköbusseja liikennöi Tampereen Kaupunkiliikenne, pääosin Rauhaniemen ja Pyynikintorin välillä linjalla 2.
Liikennöitsijät

| Liikennöitsijät | Linjat |
| --- | --- |
Bussi-Manninen: alihankinta, 95X
Luopioisten Linja: 43, 43S, 43T, 43ST
Länsilinjat: 6, 11, 15A/B, 16, 27, 29, 30, 31, 71A/B, 77, 78, 80A/B/C/Y

Koiviston auto Tampere: 2, 9, 12, 13, 14, 19, 39/A, 40/A/B/C/D, 41, 44, 46, 50, 52A/B, 55, 70/Y, 72A/B, 79A/B, 84/A, 85/A, 42, 48/A/B/C, 49
Pohjolan Liikenne: 5, 10, 18, 90-94
Tampereen Kaupunkiliikenne: 6(osa vuoroista), 7, 8, 12(osa vuoroista), 17, 26, 28, 33, 35, 36A/B, 37, 38, 39/A, 41(osa vuoroista), 58/x, 82, 86/x
Tilausliikenne Lampinen: alihankinta, 95X
Valkeakosken Liikenne: 47, 69, 95X, 95A, 95K,
Vekka Group: 60-67, 103

Viinikan Auto Oy:n Soldan-linja-auto vuodelta 1928.
Linja-autoja Keskustorilla vuonna 1987.
Kaprikset

| Kaprikset |
| --- | --- |
 Pyörökapris eli kapris (Capparis spinosa)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Kapriskasvit Capparaceae
Suku::  Kaprikset Capparis  L.
Katso myös
   Kaprikset Wikispeciesissä   Kaprikset Commonsissa 
Infobox OKNimi-testi OK: 
Kaprikset (Capparis) on kapriskasvien (Capparaceae) heimoon kuuluva kasvisuku. Sukuun kuuluu ainakin 180 lajia, joista tunnetuin lienee elintarvikkeenakin käytettävä pyörökapris eli kapris (Capparis spinosa).
Lajeja

Capparis baducca
Capparis fascicularis – kimppukapris
Capparis ferruginea
Capparis grandis
Capparis indica
Capparis ovata – soikkokapris
Capparis sepiaria
Capparis sicula (syn. C. spinosa var. canescens) – punakapris
Capparis siliquosa
Capparis spinosa – kapris eli pyörökapris
Capparis tomentosa – samettikapris
Capparis zeylanica
Aiheesta muualla

Suomen Lajitietokeskus: Kaprikset (Capparis)
Finto: Kassu – Kasvien suomenkieliset nimet: Capparis
ITIS: Capparis (englanniksi)
United States Department of Agriculture (USDA): Capparis (englanniksi)
Flora of China: Capparis (englanniksi)
Pherobase: Floral volatiles of Genus Capparis[vanhentunut linkki] (englanniksi)
| --- | --- |
Taksonitunnisteet:  Wikidata: Q157866  Wikispecies: Capparis  APDB: 189095  APNI: 107329  CoL: 3H53  eFloraSA: Capparis  EoL: 61430  EPPO: 1CPPG  FloraBase: 21459  FNA: 105567  FoAO2: Capparis  FoC: 105567  GBIF: 3054191  GRIN: 2052  iNaturalist: 67714  IPNI: 5921-1  IRMNG: 1354106  ITIS: 22604  NCBI: 13394  Open Tree of Life: 554295  PLANTS: CAPPA  Plazi: EC01A22F-BD1F-FFE2-0915-FD30FAF9F548  POWO: urn:lsid:ipni.org:names:30001561-2  Tropicos: 40000978  WFO: wfo-4000006606
Monster High

Monster High on yhdysvaltalaisen Mattelin vuonna 2010 julkaisema muotinukkesarja. Hahmot ovat saaneet inspiraationsa hirviö- ja kauhuelokuvista sekä erilaisista taruolennoista, mikä erottaa ne useimmista muista muotinukeista. Nukkejen luojia ovat inspiroineet muun muassa Dracula, Medusa, Frankensteinin hirviö, Oopperan kummitus, muumiot, ihmissudet, zombiet, vampyyrit ja merihirviöt. Pääsuunnittelijoina ovat toimineet Garrett Sanderin ja Kelly Riley.
Monster High -tuoteperheeseen kuuluu monenlaisia kulutustavaratuotteita kuten paperitarvikkeita, laukkuja, vaatteita, asusteita, erilaisia leluja, leikkisettejä, elektroniikkaa, videopelejä, TV-erikoisjaksoja, web-videosarja ja elokuvia.
Lisi Harrison (The Clique, Alphas) on kirjoittanut Monster High -kirjasarjan. Sarjan ensimmäinen romaani julkaistiin syksyllä 2010.